**Suplement i Certifikatës për kualifikimin profesional,**

**SHËRBIME KARROCERIE, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl për shërbimet e karrocerisë në mjetet e transportit.
* Tё kryejё llogaritje tё thjeshta ekonomike qё lidhen me shërbimet e karrocerisë në mjetet e transportit.
* Të zbatojë standardet profesionale që zbatohen në shërbimet e karrocerive të mjeteve të transportit.
* Të interpretojë dhe plotësojë dokumentacionin teknik dhe financiar për shërbimet e karrocerisë në mjetet e transportit.
* Të organizoje vendin e punës për kryerjen e shërbimeve të karrocerisë në mjetet e transportit.
* Të përzgjedhë veglat, pajisjet, instrumentet dhe materialet e duhura për kryerjen e shërbimeve të karrocerisë në mjetet e transportit.
* Të kryejë kontrollet dhe matjet e nevojshme për shërbimet e karrocerisë në mjetet e transportit.
* Të përdorë dhe mirëmbajë materialet, veglat, pajisjet dhe instrumentet e punës.
* Të realizojë diagnostikimin e parregullsive në pjesët e karrocerisë së mjeteve të transportit.
* Të kryejë punime të mirëmbajtjes në karroceritë e mjeteve të transportit
* Të kryejë zëvendësimin e pjesëve të dëmtuara të karrocerive të mjeteve të transportit.
* Të kryejë punime të riparimit të pjesëve të karrocerive me anë të saldimit me hark elektrik.
* Të përcaktojë llojin e saldimit special (TIG-Tungsten Inert Gaz; MIG-Metal Inert Gaz dhe MAG-Metal Active Gaz) që do të përdoret
* Të realizojë saldimet speciale TIG, MIG dhe MAG të pjesëve të karrocerisë, duke zbatuar standardet dhe kushtet e kërkuara për këto lloje saldimi;
* Të realizojë teknikat e saldimit me ngjitje (saldim me hark elektrik, me gaz, me ngjitje të butë dhe të fortë) të pjesëve të dëmtuara të karrocerisë ;
* Të realizojë drejtimin e strukturave të shformuara të brendshme (shasia, dyshemeja etj.) dhe të jashtme (tavani, dyert, kolonat etj.) me pajisjet dhe mekanizmat përkatëse;
* Të bashkëpunojë me repartin e diagnostikimit elektroauto dhe kompjuterik për kontrollin e mjetit për rastet kur janë bërë çmontime, zëvendësime ose punime elektrike, elektronike ose në sistemin kompjuterik kur janë bërë punime si pasojë e aksidentit ose punime ndihmëse të domosdoshme për riparimin e karrocerisë;
* Të kryejë punime të lyerjes së pjesëve të dëmtuara të karrocerive të mjeteve të transportit.
* Të kryejë punime të riparimit të pjesëve shformuara të karrocerive të mjeteve të transportit.
* Të kryejë punime të riparimit të aksesorëve të karrocerive të mjeteve të transportit.
* Të kryejë punime të riparimit të ndenjëseve në karroceritë e mjeteve të transportit.
* Të komunikojë me etikën e duhur në kuadrin e veprimtarive profesionale.
* Të zbatojë rregullat e mbrojtjes në punë dhe të ruajtjes së mjedisit gjatë shërbimeve në karroceritë e mjeteve të transportit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime karrocerie”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim nё ndërmarrje të shërbimeve të mjeteve të ndryshme të transportit, në serviset e riparimit të mjeteve të ndryshme të transportit dhe të mekanikës bujqësore, për riparimin e mjeteve motorikë të cilat janë të aksidentuara ose të dëmtuara nga faktorë të jashtëm. Gjithashtu, nxënësi mund të vetëpunësohet në kuadrin e një biznesi individual në fushën e riparimit të karrocerisë të mjeteve motorikë të aksidentuara ose të dëmtuara nga faktorë të jashtëm.

Me përfundimin e kualifikimit profesional “Shërbime karrocerie”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).